दस्तवाजों के मुताबिक, 8 अगस्त 2011 को एफडीआई ने 'हीरे' को 10,98,802 डॉलर में बेचा. तकरीबन तीन हफ्ते बाद नीरव मोदी की एक और फर्म सोलर एक्सपोर्ट्स ने इसी हीरे को एफडीआई को तकरीबन 1,83,087 डॉलर यानी 9,00,000 डॉलर कम में एक्सपोर्ट कर दिया. हालांकि, एक्सपोर्ट का मूल्य इसके वास्तविक मूल्य के करीब था. 6 दिनों के बाद एफडीआई ने फिर से इसी हीरे को फैन्सी क्रिएशंस कंपनी लिमिटेड नामक कंपनी को बढ़ाकर पेश की गई मूल कीमत से भी ज्यादा यानी 11,56,043 डॉलर में एक्सपोर्ट किया. आखिरकार दो हफ्ते बाद मोदी की एक और अमेरिकी कंपनी ए जैफे ने इसे वर्ल्ड डायमंड को 12,18,991 डॉलर में बेचा. इसी तरह, एफडीआई ने 1.04 कैरेट का फैन्सी पिंक एमरल्ड (पन्ना) 6 महीने के भीतर दो बार एक्सपोर्ट और एक बार इंपोर्ट किया.